stanford-oval/wikipedia huggingface dataset:
דרגות צה"ל

דַרְגות צה"ל מחולקות לשלוש קבוצות: דרגות חוגרים, טוראי עד סמל ראשון; דרגות נגדים, מדרגת רב־סמל עד דרגת רב־נגד; ודרגות קצינים, מדרגת סגן־משנה עד דרגת רב־אלוף. סימני הדרגה של החוגרים נענדים על הזרוע, בין המרפק לכתף, ואילו דרגות הנגדים והקצינים נענדות על כותפות (אנ') החולצה.
דרגות רבות בצה"ל נקראות ביום־יום בראשי התיבות שלהן. נהוג לבטא ראשי תיבות בני שלוש אותיות כמילה המנוקדת בשני קמצים, אחד בכל אחת משתי האותיות הראשונות בראשי התיבות. כך, למשל, רב־סמל בכיר נכתב רס"ב ומבוטא רָסָ"בּ או רָסָ"ב.
קבלת דרגה וקידום בדרגה

לכל דרגה מדרגות צה"ל דרישות ותנאים שונים לקבלתה, ורק בעמידה בהם ניתן להיות זכאי לה ולענוד אותה.

חיילים וחיילות יתקדמו מדרגה לדרגה על פי שני מדדים עיקריים: הזמן שחולף מאז שקיבל את דרגתו הקודמת, או קורסים והכשרות שעבר. קידום על פי זמן שחלף מכונה בצה"ל "פז"ם", ראשי תיבות של "פרק זמן מינימלי". הפז"מ משתנה על פי תפקידו של החייל והמערך שבו הוא או היא משרתים: באופן כללי, הפז"מ הנדרש לקידום בדרגה קצר יותר אצל חיילים במערך הלוחם, ארוך יותר אצל חיילים תומכי לחימה וארוך עוד יותר אצל חיילים עורפיים.
הדרגה הבסיסית ביותר: דרגת טוראי, ניתנת לכל חייל וחיילת עם גיוסם. חיילים עורפיים יקבלו דרגת רב-טוראי (רב"ט) עשרה חודשים לאחר גיוסם, חיילים המוגדרים תומכי לחימה יזכו לקידום לדרגה זו שמונה חודשים לאחר גיוסם, ואילו לוחמים יזכו בדרגה זו לא לפי פז"מ אלא עם סיום מסלול ההכשרה שלהם. בדומה, דרגת סמל תוענק לחיילים עורפיים לאחר שנה ו-9 חודשים מעת גיוסם. חיילים תומכי לחימה יקודמו לדרגה זו 18 חודשים לאחר גיוסם, וחיילים קרביים יזכו לה 16 חודשים לאחר הגיוס. ואולם, חיילים המסיימים קורסים שונים, כמו קורס מ"כים, קורס מפקדי טנקים וכדומה, יזכו לדרגה עם סיום הקורס.
דרגת הקצונה הבסיסית: סגן משנה, ניתנת לחיילים וחיילות שסיימו קורס קצינים. חיילים וחיילות שסיימו קורס חובלים, קורס טיס, קורס חבצלות או קורס תלפיות יזכו לדרגת סגן עם סיום הקורס. עתודאים, המתגייסים בדרגת קמ"א (קצין מקצועי אקדמאי), יקבלו ישירות דרגת סגן בסיום קורס קצינים. גם הקצינים יתקדמו בשלבים הראשונים על פי פז"ם: סגן משנה יתקדם לדרגת סגן לאחר שנה, וקידום לדרגת סרן יהיה לאחר שלוש שנים בדרגת סגן. עם זאת, חלק מהקידום יהיה תלוי במעבר קורסים שונים.
קבלת דרגה וקידום בדרגה > מסלולי פז"ם שונים

לאנשי הקבע קיימים מסלולי קידום ייעודיים, המאפשרים קיצור פז"ם בין דרגות או הארכתו בהתאם למסלול.
נגדים יכולים במהלך שירותם לעבור קורס קצינים ולעבור למסלול הקידום של קצינים. נגדים מדרגת רב-סמל (עם ותק של שנה, לפחות) ומעלה יזכו בדרגת סגן עם סיום קורס הקצינים במקום דרגת סגן משנה, ובהמשך שירותם כקצינים הם יכולים להיכנס למסלולי שירות בהם מקוצר פרק הזמן המינימלי שעליהם לעבור כדי להתקדם בדרגה, המאפשרים קבלת דרגת רב-סרן בתוך חמש שנים מקבלת הדרגה.
מניין משך הפז"ם מוקפא אם חייל נעדר משירות סדיר שלא ברשות, נושא עונש מאסר (זמן המכונה "תקופה בלתי נמנית" או "תב"ן שלילי") או שנמצא בדחיית שירות (תקופה המוגדרת כ"תב"ן חיובי"). כמו כן, חייל שנשפט לתקופת מאסר בכלא צבאי לא יקודם בדרגה למשך שנה מתאריך המשפט. חייל הנמצא בשבי, או מוגדר כנעדר, מקודם בדרגות כאילו לא נעדר מן השירות, על פי מסלולו. רון ארד, הנעדר מאז אוקטובר 1986, קודם מדרגת סרן לדרגת סגן-אלוף במהלך השנים.
בנוסף למדדי הפז"ם והשלמת קורסים, ישנם שיקולים נוספים.
קידום לדרגת סגן-אלוף ומעלה תלוי באישור קצינים בכירים: עלייה לדרגת סגן-אלוף היא בהמלצת אלוף ובאישור ראש אכ"א או הרמטכ"ל; קידום לדרגות אלוף-משנה, תת-אלוף ואלוף תלוי בהמלצת הרמטכ"ל ואישור שר הביטחון; ומינוי לדרגת רב-אלוף תלוי בהמלצת שר הביטחון ובאישור ממשלת ישראל. גם קידום לדרגת רב-נגד תלוי בהערכה אישית ולא בפז"ם.
לעיתים תלוי מתן הדרגה בשירות בתפקיד שהתקן שלו מאפשר מתן דרגה זו. כך, למשל, מינוי של קצין למפקד פלוגה מאפשר קידומו לדרגת רב-סרן.
לעיתים ניתנת לחייל דרגה אישית בזכות הישגיו האישיים המיוחדים, אף שאינו עומד בכללים הרגילים לקבלת הדרגה.
רב-אלוף גדי איזנקוט, הרמטכ"ל ה-21, קבע מסלול קבע חדש, ועל פיו ישנם שערי מעבר לאורך מסלול שירותם של קצינים ונגדים. שער המעבר הראשון לקצינים הוא לאחר 7 שנות קבע: קצינים שלא קודמו לדרגת רס"ן עד שלב זה, בשל חוסר בתקן, ישוחררו מן המערכת. השער השני מגיע לאחר 12 שנות קבע, ועד שלב זה על הקצין לקבל דרגת סא"ל, אחרת ישוחרר בטרם פרישה ולא יזכה להטבות פרישה כמו פנסית גישור. לנגדים שער אחד: לאחר 7 שנות קבע עליהם להיות בדרגת רס"ר, כלומר להיות בתפקיד בעל תקן כזה.
קבלת דרגה וקידום בדרגה > העלאה בדרגה לאחר המוות

פקודת מטכ"ל 38.0124 מסדירה את התנאים ואת ההליכים להעלאה בדרגה לאחר המוות במקרה של מוות במהלך השירות. ההעלאה בדרגה נעשית במקרים הבאים:
קצינים יועלו בדרגה אם הם ממלאים תפקיד המחייב דרגה גבוהה יותר מדרגתם בפועל (בפרט קצינים בדרגת סגן משנה, המועלים לדרגת סגן).
חיילים בשירות קבע יועלו בדרגה אם הם ממלאים תפקיד בכיר במסגרת מסלול נגדים או תפקיד של קצין, או אם השלימו לפחות מחצית מן הפז"ם הדרוש להעלאה בדרגה וקצין בדרגת סגן-אלוף המליץ על כך.
חיילים בשירות חובה יועלו בדרגה אם נפלו בפעילות מבצעית, פעולות לחימה או כתוצאה מפעולת איבה. כמו כן יועלו בדרגה חיילים שהיו חניכים בקורס המסמיך לדרגה, חיילים שמילאו בפועל תפקיד של חייל בשירות קבע ושהומלצו להעלאה בדרגה על ידי מפקד היחידה וחיילים שהשלימו לפחות מחצית מהפז"ם הנדרש להעלאה בדרגה.
צוערים בקורס קצינים, על שלביו השונים, יועלו לדרגת סגן משנה. אקדמאים בדרגת קמ"א וצוערים בדרגה של רס"ר לפחות, יועלו לדרגת סגן. אקדמאים בדרגת קא"ב יועלו לדרגת סרן.
בכל מקרה, אין מעלים בדרגה אם המוות היה כתוצאה מהתאבדות או בנסיבות שיש בהן קלון. כללים אלו תקפים גם למקרים של חיילי מילואים שנהרגו בזמן שירות מילואים פעיל.
הורדה בדרגה

הורדה בדרגה היא צעד חריג, הננקט כעונש בבית דין צבאי (ובמקרים נדירים בדין משמעתי) על עבירה חמורה. העונש עשוי להיות הורדה בדרגה אחת או יותר עד כדי הורדה מכל הדרגות (כלומר לדרגת טוראי). בנוסף, בעבירות חמורות במיוחד עשוי בית דין צבאי לגזור על נאשם גירוש מהצבא, עונש הכולל שלילת כל דרגה צבאית, כפי שנעשה למשל בעניינו של תת-אלוף רמי דותן שגורש מהצבא לאחר שהורשע בקבלת שוחד.
אף שברגיל הורדה בדרגה היא עונש חריג וקיצוני, אשר בית הדין הצבאי לערעורים שב ומבהיר כי יש לנקוט במשורה ורק במקרים חמורים במיוחד, עתודאים שלא השלימו קורס קצינים וכן מוצאים ממסלול העתודה מופשטים מדרגות הקמ"א אשר הם עוטים, אף בהיעדר כל פגם משמעתי.
דרגת ייצוג

דרגת ייצוג על פי הוראות הפיקוד העליון של צה"ל, היא דרגת קצונה, המוענקת במקרים מיוחדים לחייל לתקופה קבועה מראש והגבוהה מדרגת הקבע שנושא החייל באותה עת. דרגת ייצוג ניתנת למשל לבעלי תפקידים מסוימים, כמו שופטים, רופאים, ורבנים, או למשימות מסוימות, כגון ייצוג צה"ל במשלחות לחו"ל, בממשק עם אוכלוסייה זרה, ועוד.
אם הדרגה לא מחודשת עד סוף התקופה או שהחייל מפסיק למלא את התפקיד בגינו הוענקה הדרגה, הוא חוזר לדרגתו הקודמת. במקרים מסוימים הופכת דרגת הייצוג לדרגת קבע לאחר פרק זמן, לדוגמה: חייל מילואים שענד דרגות ייצוג לפחות חמש שנים והשתחרר בגלל תום שירות, דרגותיו לא יבוטלו.
דוגמה לבעלי דרגות ייצוג הם שופטים במערכת המשפט האזרחית המשרתים במילואים בתפקיד שופטים בבית דין צבאי (למשל גבריאל בך שקיבל דרגת אלוף-משנה). מכיוון ששופטים צבאיים חייבים להיות שווים בדרגה או גבוהים בדרגה מהנשפטים בפניהם, ניתנת להם דרגת ייצוג לצורך משפט ספציפי. כך קיבלה נשיאת בית הדין הצבאי המיוחד, אלוף-משנה נילי פלד, דרגת ייצוג של תת-אלוף כדי לשפוט את תא"ל רמי דותן, למשך הדיונים בלבד וכן דרגות אלוף כדי לשפוט במשפטי תעבורה של אלופים, ודבורה ברלינר קיבלה דרגת ייצוג של אלוף בדיון בית הדין הצבאי לערעורים על ערעור הפרקליטות הצבאית באשר לאי שלילת דרגותיו של יצחק מרדכי. דוגמאות נוספות הן דובר צה"ל, מנצח תזמורת צה"ל והחזן הצבאי הראשי.
נגדים

נגד הוא חייל בשירות קבע שלא עבר קורס קצינים, בדרגות סמל ראשון עד רב-נגד. המילה נַגָּד חודשה במשקל בעלי המקצוע. השורש נ.ג.ד במשמעות הובלה והנהגה מוכר מן המילה המקראית נָגִיד – שפירושה שליט. דרגות הנגדים ענודות על כותפת החולצה (באופן זהה לדרגות הקצונה).
| 0 | 1 | 2 | 3 | 4 |
| --- | --- | --- | --- | --- |
| דרגה | פרק זמן מינימלי לקבלת הדרגה (פז"ם) | סמל הדרגה בזרוע היבשה | סמל הדרגה בזרוע האוויר | סמל הדרגה בזרוע הים |
| רַב־סַמָּל (רָסָ"ל) | הדרגה מוענקת על פי רוב שנתיים לאחר דרגת הסָמָ"ר. |  |  |  |
| רַב־סַמָּל ראשון (רָסָ"ר) | הדרגה מוענקת לאחר 9 שנים לכל היותר מיום קבלת דרגת רָסָ"ל. |  |  |  |
| רַב־סַמָּל מתקדם (רָסָ"ם) | הדרגה מוענקת לאחר 7 שנים לכל היותר מיום קבלת דרגת רָסָ"ר. |  |  |  |
| רַב־סַמָּל בכיר (רָסָ"בּ) | הדרגה מוענקת לאחר 7 שנים לכל היותר מיום קבלת דרגת רָסָ"ם. |  |  |  |
| רַב־נַגָּד משנה (רָנָ"ם) | הדרגה מוענקת לכל הפחות 7 שנים לאחר קבלת דרגת רָסָ"בּ. בפועל הדרגה לא בשימוש. |  |  |  |
| רַב־נַגָּד (רָנָ"ג) | דרגה זו מוענקת למספר מצומצם של נגדים. קבלת הדרגה מותנת בשירות בתפקיד עם מינוי רנ״ג, או על פי החלטת ועדה. |  |  |  |
ב-1948 נקבע כי דרגות הנגדים תהיינה סמל ראשון (סמ"ר), רב-סמל (רס"ל) ורב-סמל ראשון (רס"ר). דרגות הסמ"ר והרס"ל נענדו על השרוולים, בדומה לדרגות החוגרים, ואילו הרס"ר ענד בקיץ את הדרגה על "שעון" עור על פרק ידו הימנית, ואילו במדי החורף נענדו הדרגות על אמות השרוולים של "באטל-דרס".
ב-1950 חל שינוי: בעוד שדרגות הסמ"ר נותרו בעינן, דרגות הרס"לים והרס"רים נענדו על "שעונים". יתר על כן, נקבעו סימני דרגה שונים לרס"ל ורס"ר מקצועיים ולרס"ל ורס"ר יחידתיים.
בשנת 1958 בוטלו דרגות הנגדים ה"מקצועיים" והושוו לאלה של הנגדים היחידתיים. כמו כן נקבע כי הרס"רים יענדו בצמוד לסמל הדרגה גם כוכבי וותק: כוכב מתכת או רקום קטן דמוי מגן דוד על כל חמש שנות וותק בדרגה. במשך השנים התפרסמו בצה"ל כמה "רס"רים-חמישה-כוכבים" ותיקים כמו רס"ר חזי מבקו"ם, רס"ר ויקטור מהקריה, רס"ר עשהאל ("הסוס הלבן") מבית הספר לשריון בג'וליס ועוד.
בסוף שנות ה-70 נקבע כי הסמ"רים לא ייחשבו עוד כנגדים, ומאידך, רס"ר שיצבור וותק בדרגה של מעל 20 שנה (ארבעה כוכבים) יזכה בדרגת "רב-סמל בכיר" (רס"ב).
בשנות ה-80 הוחלט כי דרגות הנגדים יוקטנו וייענדו על צווארוני המדים. בד בבד הוחלט לבטל את כוכבי הוותק של הרס"רים ולקבוע במקום זאת דרגות נגדים נוספות כדלקמן:
רב-סמל (רס"ל), רב-סמל ראשון (רס"ר), רב-סמל מתקדם (רס"ם), רב-סמל בכיר (רס"ב) ורב-נגד (רנ"ג).
עם זאת נקבע כי על הסוודרים, הדובונים והפליין-ז'קטים – הנגדים יענדו את דרגות החורף רקומות כמקודם, על אמות השרוולים.
דרגות בצורת שברונים, "דרגות כתף" לנגדים הונהגו בצה"ל משנת 1998.
אחד השיקולים בחידוש דרגות הנגדים לדרגות הנוכחיות – הכוונה להבחין בהן מרחוק, וכך לחזק את מעמד הנגדים לזה של קצינים.
חיילי מילואים חוגרים ממשיכים להתקדם בסולם הדרגות במהלך שירות המילואים, כאשר בין דרגה לדרגה מפריד פָּזָ"ם של כמה עשרות ימי שירות, המתפרסים על מספר שנים. חיילים שסיימו את השירות הסדיר בדרגת סמ"ר, יקבלו במהלך שנות המילואים דרגות רס"ל, רס"ר, רס"ם ורס"ב אף כי אינם אנשי קבע. עם זאת, אנשי מילואים שאינם קצינים נוהגים שלא לענוד סמלי דרגות בעת שירות המילואים.
לאחר העלאת גיל הפרישה בצה"ל אישר ראש המטה הכללי בני גנץ ב-2011 דרגה חדשה לנגדים, רב-נגד משנה (רנ"ם). הדרגה החדשה ממוקמת בין רב-סמל בכיר לרב-נגד.
קצינים > קצונה מקצועית בצה"ל

דרגות הקצינים המקצועיים הופיעו בצה"ל כבר בשנות ה-60. תחילה היו אלה דרגות של קצין משפטים וקצין רפואה שהוענקו לבוגרי העתודה האקדמית. שאר העתודאים חויבו לעבור קורס קצינים, אשר בסיומו קיבלו דרגת סגן. עתודאי שלא עבר קורס הקצינים המשיך את שירותו כחוגר במעמד "חוגר אקדמאי". משנת 1979 לבוגרי העתודה שלא עברו קורס קצינים הוענקה דרגת ממלא מקום קצין. בשנות ה-80 הונהגו דרגת רב צבאי ודרגה כללית לבוגרי העתודה האקדמית "קצין מקצועי אקדמאי" שייתרה את הצורך להעניק דרגות זמניות לעתודאים שלא עברו קורס הקצינים. לקצינים המקצועיים לא היו סימני דרגות מיוחדים, והם ענדו סרט עם שם הדרגה על הכותפת. במחצית שנות ה-90, בוטלה דרגת ממ"ק, והונהגו סימני דרגה מיוחדים לדרגת קמ"א – פס מתכת שטוח עם עלה של זית וקלף מגולגל. מאז סוף שנות ה-90 ועד מחצית העשור הראשון של המאה ה-21 כלל הקצינים המקצועיים בצה"ל ענדו את סימני הדרגות של קמ"א, אך אז שוב הוחזרו סרטים מיוחדים של סימני הדרגות של רב"צ, קמ"ש, קר"פ וקר"ש.
החל מ-2022 חיילות המשרתות במקצועות צבאיים בעלי סרטי כתף נושאות כותפות בלשון נקבה. בפרט, נוצרו הדרגות החדשות "קצינת משפטים" ו"קצינת רפואה". בפועל, הדרגות האלה לא בשימוש[דרוש מקור].
| 0 | 1 | 2 | 3 |
| --- | --- | --- | --- |
| דרגה | סמל הדרגה בזרוע היבשה | סמל הדרגה בזרוע האוויר | סמל הדרגה בזרוע הים |
קצין מקצועי אקדמאי (קָמָ"א)   חייל בשירות חובה בעל תואר ראשון המשובץ במקצועו, ואינו בוגר קורס קצינים. הדרגה מקבילה לדרגת סגן, וצורתה מלבן שטוח.: 
 קצין מקצועי אקדמאי בכיר (קָאָ"בּ)   חייל בשירות קבע בעל תואר ראשון המשובץ במקצועו, ואינו בוגר קורס קצינים. הדרגה מקבילה לדרגת סרן, וצורתה שני מלבנים שטוחים.: 
קצין אקדמאי מיוחד (קא"ם)   חייל בשירות המילואים בעל תואר ראשון המשובץ במקצועו, ואינו בוגר קורס קצינים, החל מנובמבר 2022. הדרגה מקבילה לדרגת רב-סרן, וצורתה עלה גפן שטוח ובמרכזו קלף.: 
קצין אקדמאי שברצונו להתקדם בדרגה לסרן, מחויב לעבור קורס קצינים, אך לעיתים נדירות יכול לקבל "דרגה אישית".
| 0 | 1 | 2 |
| --- | --- | --- |
| דרגה | לגברים ולנשים (עד 2022) לגברים (החל מ־2022) | לנשים (החל מ־2022) |
רב צבאי (רַבָּ"ץ): 
קצין משפטים (קַמָ"ש) עתודאי בוגר לימודי משפטים, שעבר קורס קציני משפטים בבית הספר למשפט צבאי (קורס השלמה לקצונה של הפרקליטות הצבאית) בטרם סיים קורס קצינים.: 
קצין רפואה (קָרָ"פּ) עתודאי בוגר לימודי רפואה בטרם סיים קורס קצינים.: 
קצין רפואת שיניים (קָרָ"ש) עתודאי בוגר לימודי רפואת שיניים בטרם סיים קורס קצינים.: 
קצין מקצועי אקדמאי וחוגר אקדמאי (היסטורי, עד להופעת דרגת קמ"א ממתכת):      
ממלא מקום קצין (ממ"ק) דרגה זו הוענקה מאז 1952 לחיילים בוגרי קורס קצינים שלא השלימו את ההשלמה החילית או לחוגרים שמילאו תפקיד קצין מבלי לעבור קורס קצינים. צורתה – מלבן לבן ריק ושטוח. הדרגה בוטלה בתחילת שנות ה-90.:
מעמדות אחרים

שוחר – חניך בקורס קדם-צבאי (קָדָ"ץ) או תלמיד בבית ספר מקצועי.
צוער – חניך בקורס קצינים. זוהי אינה דרגה כי אם מעמד (המקביל לסמל).
אע"צ (אזרח עובד צה"ל)
בחזקת חוגר (בָחָ"ג) בחזקת קצין (בָּחָ"ק) – עובד צה"ל הממלא תפקיד בתקן חוגר/קצין.
בעבר הייתה קיימת דרגת בח"ן (בחזקת נגד) אך היא אינה בשימוש יותר.
מש"ק (מפקד שאינו קצין): הוא חוגר או נגד, אשר יש בסמכותו תפקיד פיקודי, והוא אחראי על הכפופים לו. המש"קים אינם בוגרי קורס קצינים. בצבא ההגנה לישראל, מקבל תואר זה הנגד/החוגר לאחר שעבר קורס מסמיך, או לאחר הסמכה בשטח (OJT – לימוד והכשרה תוך כדי העבודה). דוגמאות לתפקידים מסוג זה הן "מש"ק לו"ז" – מש"ק שיש באחריותו להדריך לוחמה זעירה (מלחמת גרילה) ו"מש"קית ת"ש" (ראשי תיבות: תנאי שירות) – מש"קית האחראית על בקשות חיילים שונים להקלות על תנאי שירותיהם.
דרגות כתף ודרגות שרוול למדי שרד וגאלה של קציני חיל הים

במדי שרד וגאלה של חיל הים נהוגות דרגות "גולדבנד" (על השרוול במדי חורף, כתפות במדי קיץ), כמקובל בציים אחרים בעולם. מדים אלה נלבשים על ידי קציני חיל הים השוהים מחוץ לישראל – נספחים צבאיים, קצינים בשליחות דיפלומטית ובמפגשים רשמים עם נציגי ציים זרים.
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |


| אלוף (אחרי 1999) | תת-אלוף (אחרי 1999) אלוף (1968–1999) | תת-אלוף (1968–1999) אלוף (1951–1968) כיום לא בשימוש | אלוף-משנה | סגן אלוף | רב-סרן | סרן | סגן | סגן משנה |
בהיתר מיוחד שהחל בימי הרמטכ"ל ליפקין-שחק מטעמי נוהג בלבד מול ציים זרים, נושא מפקד חיל הים דרגת שרוול השקולה לזו של רב-אלוף ואילו תת-אלוף נושא דרגת שרוול המקבילה לאלוף. כך נוצר מצב שמדלגים על דרגת שרוול של תת-אלוף.
דרגות ביום אויב

בדומה לכוחות ביום אויב (OPFOR) של צבא ארצות הברית, שלהם סימני דרגות מיוחדים, גם בצה"ל מדמים את כוחות היריב, תוך שימוש בסימני דרגות ייחודיים. החיל הראשון שעשה שימוש בדרגות מיוחדות היה חיל האוויר: במהלך ביום אויב, אימון טיס מתקדם המדמה קרב עם טייסי יריב פוטנציאליים, עונדים טייסי טייסת 115 סימני דרגות מיוחדים, שדומים אמנם לדרגות צה"ל רגילות, אך שונים מהן בצבע.
בשנת 2020 הוקמה בצה"ל "היחידה האדומה" – יחידה המדמה את כוחות האויב, כדי לסייע בתרגול ואימון של כוחות היבשה. בדומה לחיל האוויר, גם ל"יחידה האדומה" סימני דרגות מיוחדים משלה, שהצבע הבולט בהם הוא אדום. כיום, דרגות אלה אינן בשימוש סדיר.[דרוש מקור]
סימני הזיהוי של צוערים

אף כי מעמדו של צוער איננו נחשב בצה"ל לדרגה בפני עצמה, המסלולים העיקריים המכשירים את אנשי הקצונה לעתיד (קורס קצינים, קורס חובלים וקורס טיס), וכמו כן תוכנית חבצלות, תוכנית תלפיות ומסלול אדרים, משתמשים בדרגות כתף מיוחדות לסימון חניכיהם, תוך הפרדה ברורה בין כל שלב ושלב בתהליך הכשרתם של הצוערים. לכן, ניתן לראות בדרגות כתף אלה מעין סימני דרגות. לעומת זאת, בתוכנית פסגות עונדים החניכים כותפות עם סימון מיוחד בתקופת סדרות הקיץ בלבד, כאשר הסימון הזה אינו מסמל שלב או שנת הכשרה.
| 0 | 1 | 2 | 3 | 4 |
| --- | --- | --- | --- | --- |

| השלב הבסיסי | השלמה חילית לקציני חי"ר (גפן) | השלמה חילית כלל צה"לית לקציני יבשה, אוויר וים, מערך תומכי הלחימה וקציני מטה | השלמה חילית כלל צה"לית לקציני יבשה, אוויר וים, מערך תומכי הלחימה וקציני מטה | השלמה חילית כלל צה"לית לקציני יבשה, אוויר וים, מערך תומכי הלחימה וקציני מטה |
| 0 | 1 | 2 |
| --- | --- | --- |

| 0 | 1 | 2 |
| --- | --- | --- |

| --- | --- |
כותפות הזיהוי של צוערי תוכנת פסגות: כותפות הזיהוי של צוערי תוכנת פסגות (דגם חדש)
דגם ישן: דגם חדש
| 0 | 1 | 2 | 3 | 4 |
| --- | --- | --- | --- | --- |
 
| שלב "בסיסי" | שלב "ראשוני" | שלב "מבואות" | שלב "מסלולים" | שלב "מתקדם" |
| שלב "בסיסי" | שלב "ראשוני" | שנת ההשכלה | שנת ההשכלה | שלב "מתקדם" |
כותפת השלב הראשון "המכין" זהה לכותפות שאר השלבים אך חלקה.
| 0 | 1 | 2 | 3 | 4 | 5 |
| --- | --- | --- | --- | --- | --- |
 
| שלב ימאות ופיקוד | שלב בסיסי | שלב מתקדם | שלב אקדמיה | שלב ייעודי בבסיס ההדרכה של חיל הים | שלב ייעודי שטח |
מינואר 2018 החל פרויקט חילוף קאדטים בין זרוע הים לחיל הים האמריקאי, כששני צוערים משלב האקדמיה בקורס חובלים נשלחים לאקדמיה הימית האמריקאית באנאפוליס. בתקופת הלימודים באקדמיה הצוערים עונדים דרגות שרד.
סימני הזיהוי של צוערים > היסטורית עיצוב

כאות הוקרה לטייסים הראשונים בחיל האוויר, עוצבה דרגת שלב מתקדם של קורס טיס בדמיון רב לדרגת פקד אוויר (בין השנים 1948–1951).
למעלה דרגת שלב מתקדם של קורס טיס. למטה דרגת פקד אוויר.
סימני זיהוי של חניכי הפנימייה הצבאית לפיקוד

במהלך תקופת הכשרתם עונדים חניכי הפנימייה הצבאית לפיקוד כותפות, המעידות על שלב הכשרתם.
| 0 | 1 | 2 | 3 |
| --- | --- | --- | --- |

| תקופת ההכנה | כיתה י' | כיתה י"א | כיתה י"ב |
| 0 | 1 | 2 | 3 |
| --- | --- | --- | --- |

| כיתה ט' | כיתה י' | כיתה י"א | כיתה י"ב |
ההיסטוריה של דרגות צה"ל > ההגנה

בארגון ההגנה, שצה"ל קם על בסיסו, לא הונהגו דרגות. תוארם של המפקדים נקבע בהתאם לתפקידיהם:
מפקד כיתה (מ"כ)
מפקד מחלקה (מ"מ)
מפקד פלוגה (מ"פ)
מפקד גדוד (מג"ד)
מפקד חטיבה (מח"ט)
רמטכ"ל – ראש המטה הכללי, שהוקם בשנת 1939. המטה הכללי (המטכ"ל) היה המטה המבצעי של ההגנה, והיה כפוף למפקדה הארצית. התואר "רמטכ"ל" נשמר עם כינון צה"ל, כתוארו של המפקד העליון של הצבא.
ראש המפקדה הארצית (רמ"א), שהייתה המטה המדיני של הארגון.
עם תחילת מלחמת העצמאות, וקליטתם של עשרות אלפי חיילים חדשים בשורות ההגנה, נוצר מצב שהפקודים לא תמיד הכירו בפנים את כל מפקדיהם, לכן גם הופיע הצורך ביצירת מערכת סימני זיהוי חיצוניים לכל שרשרת הפיקוד. השימוש בסימנים כאלה נעשה לראשונה במהלך מבצע "נחשון" באפריל 1948. הייתה זאת המערכה הצבאית הראשונה שבה השתתפו בו זמנית כמה גדודים. לאחר שקבוצה של חיילים חדשים סירבה למלא פקודה של קצין בכיר שפשוט לא היה מוכר להם, מפקד המבצע שלמה שמיר שיגר חייל לתל אביב בהוראה לרכוש סרטים צבעוניים שהיו אמורים לסמן את מפקדי הכיתות, המחלקות, הפלוגות והגדודים. החייל פנה לגרשון ריבלין, העורך הראשי של "מערכות". ריבלין שלח את החייל לחנות סדקית ברחוב גרוזנברג ושם נרכשו הסרטים בצבעים שונים שהפכו לסימני הדרגות הראשונים. שמיר, שלו לא נותר צבע משלו, ענד על כתפיו שני סרטים אדומים מוצלבים.
כחודש לאחר מכן, בעת המערכה על ירושלים, פרסם שמיר (אז מפקד חטיבה 7) פקודה, שלפיה כל בעלי התפקידים בחטיבה חויבו לענוד סימני זיהוי המעידים על תפקידם:
מפקד גדוד: שני פסים אדומים על רקע תכלת משני צדי הכתף
סגן מפקד הגדוד: פס אדום על רקע תכלת משני צדי הכתף
מפקד פלוגה: שלושה פסים לבנים על רקע תכלת משני צדי הכתף
סגן מפקד פלוגה: שני פסים לבנים על רקע תכלת משני צדי הכתף
שליש: שני פסים לבנים על רקע תכלת משני צדי הכתף
קצין אפסנאי: שני פסים לבנים על רקע תכלת משני צדי הכתף
קצין תחבורה: שני פסים לבנים על רקע תכלת משני צדי הכתף
מפקד מחלקה: פס לבן על רקע תכלת משני צדי הכתף
רב-סמלים גדודי: שתי חרבות עטורות עלי דפנה, מסביבן זר דפנה על רקע תכלת כרצועה על פרק יד ימין
רב-סמלים פלוגתי: מגן דוד זהוב וסביבו זר עלי דפנה על רקע תכלת כרצועה על פרק יד ימין
רב-סמלים אפסנאי גדודי: מגן דוד זהוב וסביבו זר עלי דפנה על רקע תכלת כרצועה על פרק יד ימין
אפסנאי פלוגתי: שלושה סרטים ומעליהם חרב עטור עלי דפנה על רקע תכלת על זרוע יד ימין
סמל: שלושה סרטים לבנים על רקע תכלת על זרוע יד ימין
נגד: שני סרטים לבנים על רקע תכלת על זרוע יד ימין
תת-נגד: סרט לבן אחד על רקע תכלת על זרוע יד ימין
ההיסטוריה של דרגות צה"ל > צורת סימני הדרגות

הכלל הראשון, שעליו התבסס צה"ל כצבא צעיר בקביעת סימני הדרגות הוא שהם לא יהיו דומים לסימני הדרגות של הצבא הבריטי, אך בה בעת גם לא יפרו את האיסור הדתי של עבודת הכוכבים והמזלות. לפיכך, לא רק ה"פיפס" הבריטים לא התאימו, אלא גם הכוכבים שנהוגים במרבית צבאות העולם. על כן, הוחלט לעשות שימוש בסוגי הצמחייה הנפוצה בארץ-ישראל: ענף זית לקצינים זוטרים ועלה גפן לקצינים בכירים. רבי-סמלים ורב-אלוף התהדרו בנוסף גם בזר דפנה. ולמרות זאת, על אף השאיפה לא להיות "כמו הבריטים והאמריקאים", בפועל אפוא, דמו סימני הדרגות של צה"ל לסימני הדרגות של שני צבאות אלה.
דרגות החוגרים
דרגות החוגרים, מדמות את דרגות הצבא הבריטי על ידי "שבירה" של תצורת הדרגה הבסיסית.
| צה"ל> שם הדרגה | צה"ל> תצורת הדרגה | צה"ל> קיצור בעברית | הצבא הבריטי> שם הדרגה | הצבא הבריטי> תצורת הדרגה | הצבא הבריטי> שם הדרגה באנגלית | הצבא הבריטי> קיצור באנגלית |
| --- | --- | --- | --- | --- | --- | --- |
| טוראי | אין סמל | טור' | טוראי | אין סמל | Private | Pte |
| טוראי ראשון |  | טר"ש | רב-טוראי משנה |  | Lance Corporal  Lance Bombardier | LCpl |
| רב-טוראי |  | רב"ט | רב-טוראי (רב"ט) |  | Corporal  Bombardier | CPL |
| סמל |  | סמל | סמל |  | Sergeant | Sgt |
| סמל ראשון |  | סמ"ר | סמל ראשון |  | Staff Sergeant   Colour Sergeant | SSgt |
דרגות נגדים (1948)
דרגות הנגדים (רס"ל ורס"ר) בתצורתם המקורית (1948) הועתקו מדרגת ה-Warrant Officer class 2 הבריטית, כאשר הכתר האימפריאלי (Tudor Crown) הוחלף בצה"ל בעלה גפן.
| דרגות נגדים (1948)> בצה"ל.שם הדרגה | דרגות נגדים (1948)> בצה"ל.תצורת הדרגה | דרגות נגדים (1948)> בצה"ל.תיאור | דרגות נגדים (1948)> בצה"ל.קיצור | דרגות נגדים (1948)> בצבא הבריטי המלכותי.שם הדרגה | דרגות נגדים (1948)> בצבא הבריטי המלכותי.תצורת הדרגה | דרגות נגדים (1948)> בצבא הבריטי המלכותי.שם הדרגה באנגלית | דרגות נגדים (1948)> בצבא הבריטי המלכותי.קיצור |
| --- | --- | --- | --- | --- | --- | --- | --- |
| רב-סמל ראשון |  | עלה גפן ומסביבו זר עלה דפנה | רס"ר | תת-קצין שני |  | Warrant Officer class 2 | WO2 |
דרגות הקצינים
תצורת דרגות הקצונה מדמות את אלה של הצבא האמריקאי בדרגות סגן-משנה ורב-סרן
| דרגות קצינים> בצה"ל.שם הדרגה | דרגות קצינים> בצה"ל.תצורת הדרגה | דרגות קצינים> בצה"ל.תיאור | דרגות קצינים> בצה"ל.קיצור | דרגות קצינים> בחיל האוויר האמריקאי.שם הדרגה | דרגות קצינים> בחיל האוויר האמריקאי.תצורת הדרגה | דרגות קצינים> בחיל האוויר האמריקאי.שם הדרגה באנגלית | דרגות קצינים> בחיל האוויר האמריקאי.קיצור |
| --- | --- | --- | --- | --- | --- | --- | --- |
| סגן-משנה |  | ענף זית אחד | סג"ם | לוטננט שני |  | Second Lieutenant | 2nd Lt |
| רב-סרן |  | עלה גפן אחד | רס"ן | מייג'ור |  | Major | Maj |
גם דרגת אלוף, לאחר שתצורתה שונתה בשנת 1950, דימתה להפליא לדרגת מייג'ור גנרל הבריטית.
| דרגת אלוף> צה"ל.שם הדרגה | דרגת אלוף> צה"ל.תצורת הדרגה | דרגת אלוף> צה"ל.תיאור | דרגת אלוף> צה"ל.קיצור | דרגת אלוף> חיל היבשה הבריטי.שם הדרגה | דרגת אלוף> חיל היבשה הבריטי.תצורת הדרגה | דרגת אלוף> חיל היבשה הבריטי.שם הדרגה באנגלית | דרגת אלוף> חיל היבשה הבריטי.קיצור |
| --- | --- | --- | --- | --- | --- | --- | --- |
| אלוף |  | ענף זית משולב עם חרב  עם עלה גפן אחד | -- | מייג'ור גנרל |  | Major General | Maj Gen |
ההיסטוריה של דרגות צה"ל > דרגות הג"א

בתחילת 1953 נקבעו דרגות נפרדות לקצינים וסמלים בהג"א, הוא שירות ההגנה בפני התקפות אוויר (מאוחר יותר: ההתגוננות בפני גזים והתקפות אוויר). דרגות אלה נועדו לחיילי מילואים או מתנדבים המוצבים ביחידות הג"א, בעוד שהחיילים בשירות סדיר המשיכו לשאת דרגות כלל צה"ליות. תחילת נקבעו שבע דרגות לחוגרים וארבע לקצינים. בשנות ה-60 שונו סימני הדרגות של קצינים בכירים, תוך הוספת דרגת קצונה נוספת "רב פקד בכיר" המקבילה לסגן-אלוף. בשנות ה-80 חל שינוי נוסף בסימני דרגות הקצינים של הג"א: פס מתכת חלק בצורה של מקבילית לקצינים זוטרים ועלה גפן לקצינים בכירים. דרגות נפרדות לאנשי הג"א בוטלו עם הקמת פיקוד העורף בשנת 1991.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |

| גונן | גונן ראשון | גונן מוסמך | סמל גונן | סמל גונן ראשון | רב-סמל גונן | רב-סמל בכיר |
| --- | --- |

רב-סמל גונן: רב-סמל בכיר
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  | שנות ה-50–60 | שנות ה-50–60 | שנות ה-60–70 | שנות ה-60–70 | שנות ה-80 | שנות ה-80 |
|  | מדי א' | מדי ב' | מדי א' | מדי ב' | מדי א' | מדי ב' |
פקד משנה: 
פקד: 
פקד בכיר: 
רב-פקד: 
| רב-פקד בכיר | - | - |  |  |  |  |
ההיסטוריה של דרגות צה"ל > סימני דרגות הנגדים

מאז מחצית שנות ה-80 ועד 1998 נענדו סימני דרגות הנגדים (רס"ל–רנ"ג) על הצווארון של החולצה. במקביל, עד מחצית שנות ה-90, המשיכו הנגדים לענוד את סימני הדרגות על קצהו התחתון של שרוול מעיל החורף.
|  | רב-סמל | רב-סמל ראשון | רב-סמל מתקדם | רב-סמל בכיר | רב-נגד |
| --- | --- | --- | --- | --- | --- |
חילות היבשה: 
חיל האוויר: 
חיל הים: 
נגדי משמעת: